﻿Vöröshere - Nike - Primag Kft - Príma Mag
Vöröshere - Nike
>> Kínálat >> Herefélék >> Vöröshere - Nike
Herefélék árjegyzék
A pillangósok családjához tartozó, Európa és Ázsia területén őshonos növény.
Sonka alakú gümőkkel (gyükérgümők) tűzdelt gyökérzete erős, vastag; 2-3 m-re is leereszkedik.
A rizóma csúcsáról feltörő 2-4, majd 6-12 hajtása sűrű állományt alkot. Felálló szára alig molyhos; hármas levelei tojásdad alakúak. Liláspiros gömbvirágzatának sziromcsövei hosszúak, ezért főleg a "rászokott" házi méhek és a lucernamegporzók termékenyítik meg. Sziromlevelei nem hullanak le, takarják a hüvelyt, amelyben az 1,5-3 mm hosszú, 1-1,5 mm széles és 1 mm vastag, élénksárga v. lila színeződésű mag foglal helyet. (A vöröses, tompa szín régi magra, a zöldes árnyalat pedig az éretlenül aratott magra utal.) A mag kb. 2 évig csírázóképes, 1-2 Celsiuson már csírázik. Eltérések észlelhetőek fajta szerint.
Hűvösebb, csapadékos fekvésben eredményesen termeszthető. Elősegíti az ésszerű vetésváltást; ezért lett már a norfolki négyes vetésforgó egyik alapnövénye.Kitűnő búza-elővetemény. Apró morzsás magágyba, többnyire kora tavasszal, árpa takarónövénnyel vetik, 1,5-2 cm mélyre,18-20 kg/ha maggal. Őszi vetése kockázatosabb. Az árpa learatás a után a v.-t fogasolni és hengerezni ajánlatos. Java virágzás előtt adja a legnagyobb zöldtömeget (az első évben 1-2, a másodikban, két kaszálásra 3-6 t/ha-t). Rendszerint szársértéssel egybekötve kaszálják,majd szárítják v. erjesztéssel tartósítják.
Takarmányértéke megközelíti a lucernáét. Zölden a szm.-val óvatosan etethető,mert egymagában felfúvódást okozhat; a lovat "izzasztja", néha dugítja is, ezért szokták szecskázott szalmával keverni v. szénává szárítani. A zsenge v.-t viszont a sertés örömmel fogyasztja.